Kaimynas (laikraštis)

Kaimynas – laikraštis, laikraščio „Nauja lietuviška ceitunga“ savaitinis priedas (Nedėlinė pridėtka), ėjęs 1896–1914 m. Tilžėje.

 Istorija 
Leido akcinė bendrovė „Tėviškė“, Otas Mauderodė. Nuo 1899 m. vasario 10 d. leido priedą „Tikras kryžiaus draugas“. Tai pirmasis atvejis lietuvių periodikos istorijoje, kai savaitinis laikraščio priedas reguliariai leido ir savo priedą. Spausdino Mauderodės spaustuvė. Tiražas 3000 egz. (1897 m.)

Rašė apie lietuvių problemas, kėlė lietuvių atstovavimo Prūsijos landtage klausimus, puoselėjo lietuvybę.

Bendradarbiavo Ansas Bruožis, J. Jurgelaitis, Kristupas Lekšas, Jurgis Zauerveinas-Girėnas, Paulius Erdmonas Švelnius, Jonas Vanagaitis ir kt.

Redagavo Mikelis Kiošis. 

 Šaltiniai 

Kategorija:Tilžės spauda
Kategorija:Lietuvos laikraščiai